ПРОЕКТ!

ПРОГРАМА

на мерките за закрила на деца с изявени дарби в община Тутракан за 2015 година

1. Общи положения

Настоящата програма е разработена на основание чл.12, ал.2 от Наредбата за условията и реда за осъществяване на закрила на деца с изявени дарби в областта на науката, изкуството и спорта /Наредбата/, в съответствие с чл.5, т.1, 2 и 3 от Закона за закрила на детето.

Закрила на деца с изявени дарби по смисъла на закона, е система от мерки за гарантиране развитието на дарбите на децата, която им осигурява финансово подпомагане и възможности за изява.

Средствата за финансиране се осигуряват от Министерството на културата, Министерството на образованието и науката, Министерството на земеделието и храните, Министерството на младежта и спорта по бюджета на Община Тутракан както и от бюджета на Община Тутракан за 2015.

**2. Цели**

Стимулиране на деца и ученици от община Тутракан, изявени в науката, изкуствата и спорта, откриване и развитие на техните творчески заложби и потребности.

Насърчаване на учебните заведения и извънучилищните звена, спортните клубове и културните институции да предлагат оптимални условия за пълноценно ангажиране на свободното време и за развитие на талантите на младите хора на територията на община Тутракан.

**3. Закрила на деца с изявени дарби,** предоставена на основание Наредбата за условията и реда за осъществяване на закрила на деца с изявени дарби

**РАЗДЕЛ I. Закрила на деца с изявени дарби, предоставена от кмета на Община Тутракан на основание чл.5, ал.2 от Наредбата за условията и реда за осъществяване на закрила на деца с изявени дарби/ приета с ПМС № 298 от 17.12.2003 година , посл. изменение от 25 април 2014 година/**

|  |  |
| --- | --- |
| МЕРКИ ПО НАРЕДБАТА | ОБХВАТ НА МЕРКИТЕ |
| **1.Насърчаване на творческите заложби и потребности на деца с изявени дарби по чл.8 чрез еднократно финансово подпомагане в размер на 195 лева.** | **Ученик от общинско училище, класиран индивидуално през 2015 г. на първо, второ или трето място на национален или международен конкурс, олимпиада или състезание в областта на науката, изкуството и спорта, включени в програмата.** |
| 1.1. Подпомагане за обучение в курсове по наука и изкуства,  организирани от училища, извънучилищни педагогически учреждения,научни и творчески съюзи, фондации, сдружения и фирми. | Ученик от общинско училище, класиран на първо, второ или трето място на конкурс, олимпиада или състезание в областта на изкуството, науката и спорта, представил служебна бележка от организатора за включване в курс за обучение по наука и изкуство и документ за класиране. |
| 1.2. Подпомагане за участие в пленери, обучителни и тренировъчни  лагери, организирани от училища, извънучилищни педагогически  учреждения, научни и творчески съюзи, фондации, сдружения и фирми | Ученик от общинско училище, класиран на първо, второ или трето място на конкурс, олимпиада или състезание в областта на изкуството, науката и спорта,представил служебна бележка от организатора за включване в пленер, обучителни или тренировъчни лагери и документ за класиране |
| 1.3. Подпомагане за участие в национални и международни конкурси, олимпиади и състезания, включени в раздел ІІ, т. 2 от програмата. | Ученик от общинско училище, класиран на първо, второ или трето място на конкурс, олимпиада или състезание в областта на изкуството, науката и спорта, представил покана или документ, потвърждаващ участието в национален или международен конкурс, включен в раздел ІІ, т. 2 от програмата с мерки за закрила на деца с изявени дарби през 2015 г., и документ за класиране. |
| **2. Стимулиране на деца с изявени дарби по чл. 10, чрез предоставяне на стипендия за 12 месеца в размер на 135 лева.** | Ученик от общинско училище от VІІІ до ХІІ клас, класиран до навършване на 18–годишна възраст през 2015 г. по мярка от съответния раздел на програмата по чл. 11, ал. 1 от Наредба за условията и реда за осъществяване на закрила на деца с изявени дарби от държавни и общински училища за 2015 г.  - индивидуално на първо, второ или трето място на национален или международен конкурс, олимпиада или състезание в областта на изкуствата и науката и отговаря на изискванията на съответната възраст и категория;  - индивидуално на първо, второ или трето място на олимпийски игри, световно първенство, балканско първенство, на първо място на финали на държавно индивидуално първенство или на ученически игри и отговаря на изискванията за съответната  - спечелил индивидуална награда в колективните спортове на олимпийските игри, световно първенство, балканско първенство;  - спечелил индивидуална награда в колективните спортове от отбор, класиран на първо място на финали на държавно първенство или на финали на ученически игри. |

**РАЗДЕЛ II. Други мерки за стимулиране на деца с изявени дарби от община Тутракан**

|  |  |  |
| --- | --- | --- |
| ДРУГИ МЕРКИ ЗА ПРЕДОСТАВЯНЕ НА ЗАКРИЛА НА ДЕЦА С ИЗЯВЕНИ ДАРБИ | ОБХВАТ НА МЕРКИТЕ | ФИНАНСИРАНЕ |
| 1. Насърчаване на творческите заложби и потребности на децата от всички възрастови групи чрез еднократно финансово подпомагане за класиране на първо, второ, или трето място от състезания , конкурси и олимпиади предвидени по Програмата по чл.11 от Наредбата, Националния календар за извънучилищните дейности за учебната 2014/2015 година на МОН, Националния спортен календар на МОН, Националния календар за състезанията на учениците от държавните и общинските училища по изучаване на професии от професионалните направления на МОН, Ученическите олимпиади и националните състезания за 2014/2015 година; олимпиади, конкурси и състезания, организирани от общини, извънучилищни педагогически учреждения, научни и творчески съюзи. | Ученик в редовна форма на обучение, който е класиран индивидуално на първо второ или трето място от общински, областни, национални и международни олимпиади, конкурси и състезания.  Директорите училища, ръководителят на ОЦИД, председателите на Читалищните настоятелства и на спортните клубове на територията на Община Тутракан правят писмено предложение до експертно-консултативната комисия за награди на ученици от поверената им институция с копие на документи , удостоверяващи класирането им. | Награди:   1. На регионално и общинско равнище   I място-К /*К е сума, определена от Експертно-консултативната комисия за единица мярка в съответната календарна година в рамките на гласуваните от Об.С средства*/  II място- 0.75.К  III място-0.50.К  2.На национално равнище  I място-1.75.к  II място-1.50.К  III място-1.25.К  3.На международно равнище  I място-2.К  II място-1.75.К  III място-1.50.К |
|  |  |  |

4. Отговорни институции за реализиране на Програмата за на мерките за закрила на деца с изявени дарби :

* Общинска администрация-Дирекция „Хуманитарни дейности”
* Общински център за извънучилищни дейности
* Училища
* Спортни клубове
* Читалища

За препоръки и допълнения: тел. 0866/ 60621, 60620

Дирекция „Хуманитарни дейности”, Община Тутракан